Thomas Tuchel

Thomas Tuchel (s. 29. elokuuta 1973) on saksalainen jalkapallovalmentaja, joka pelaajana oli pelipaikaltaan puolustaja. Hänet on palkattu Englannin maajoukkueen päävalmentajaksi vuoden 2025 alusta lähtien.

Tuchel on urallaan valmentanut muun muassa Saksan Bundesliigassa Borussia Dortmundissa, Ranskan Ligue 1:ssä Paris Saint-Germainissa ja Englannin Valioliigassa Chelseassa.

 Ura pelaajana 

Tuchel pelasi juniorivuosinaan TSV Krumbachin ja FC Augsburgin joukkueissa, kunnes aloitti ammattilaisuransa Stuttgarter Kickersissä 1992. Uran alku ei kuitenkaan ollut järin menestyksekäs ja Tuchel pelasikin Kickersissä kahden kauden aikana vain kahdeksan ottelua 2. Bundesliigassa. 1994 hän siirtyikin SSV Ulmiin. Tuchel edusti seuraa kaikkiaan neljä kautta ja pelasi 69 ottelua. Lopulta loukkaantumiset pakottivat hänet lopettamaan uransa vain 25-vuotiaana 1998.

 Ura valmentajana 

Valmennusuransa Tuchel aloitti vuonna 2000, kun hänen taloustieteen opintonsa kariutuivat. Hän aloitti VfB Stuttgartin organisaatiossa juniorivalmentajana ja toimi neljän vuoden ajan alle 15-vuotiaiden joukkueen päävalmentajana sekä 2004–05 alle 19-vuotiaiden joukkueen apuvalmentajana. 2005 hän juhli alle 19-vuotiaiden Bundesliigan voittoa Stuttgartin joukkueessa.

Mestaruuskauden jälkeen hän siirtyi entiseen seuraansa FC Augsburgiin juniorivalmentajaksi ja toimi kaksi vuotta alle 19-vuotiaiden valmentajana ja 2007–08 alle 23-vuotiaiden valmentajana. Vuonna 2007 Tuchel suoritti jalkapallovalmentajan tutkinnon ja siirtyi heinäkuussa 2008 1. FSV Mainzin alle 19-vuotiaiden päävalmentajaksi. Nachfolger von Jürgen Kramny kommt vom FC Augsburg zum Bruchweg Tuchelin johdolla Mainz voitti nuorten Bundesliigamestaruuden 2009.

Elokuussa 2009 Tuchel nousi Bundesliigaan nousseen FSV Mainzin ykkösjoukkueen päävalmentajaksi kauden kynnyksellä seuran erotettua norjalaisen Jørn Andersenin. Tuchel ersetzt Andersen  Tuchelin johdolla Mainz nousi nopeasti pois putoamiskamppailusta ja vakiinnutti paikkansa Bundesliigan keskikastissa. Kierros ennen kauden loppua Mainz oli varmistanut vähintään kymmenennen sijan ja Tuchel palkittiin työstään kolmivuotisella jatkosopimuksella. Tuchel verlängert bis 2013 

Tuchelin johdolla Mainz menestyi Bundesliigassa hyvin ja sijoittui parhaimmillaan kaudella 2011/12 viidenneksi, mikä on seuran historian paras sijoitus. Tuchelin viimeiseksi jääneellä Mainz-kaudella 2013/14 seura oli seitsemäs. Hän ilmoitti toukokuussa 2014 jättävänsä joukkueen kauden jälkeen. Seurajohto ei hyväksynyt Tuchelin eroa. Vertrag ruht  Kiista ratkesi lopullisesti vasta maaliskuussa 2015, kun joukkuetta olivat Tuchelin jälkeen jo valmentaneet Kasper Hjulmand ja Martin Schmidt. Umworben von allen

Huhtikuussa 2015 Borussia Dortmund ilmoitti, että Tuchel on kolmivuotisella sopimuksella seuran uusi päävalmentaja.Tuchel stellt sich vor: Mehr Ratio als Abenteuer Hän aloitti tehtävässä kesällä 2015.Perfekt! Tuchel beerbt Klopp beim BVB Tuchelin debyyttikausi Dortmundissa toi Bundesliigan kakkossijan. Vaikka joukkue hävisi Tuchelin alaisuudessa vain neljä liigaottelua, eroa mestaruuden vieneeseen FC Bayern Müncheniin kertyi peräti 10 pistettä. Eurooppa-liigassa Dortmund eteni lohkostaan jatkoon ja taisteli tiensä aina puolivälieriin saakka. Lopulta seuran pudotti Jürgen Kloppin valmentama Liverpool, joka vei puolivälierät yhteismaalein 5–4. Saksan cupissa Tuchelin oli joukkueineen tyydyttävä myös hopeaan, kun Bayern voitti tiukan finaalin rangaistuspotkukilpailun jälkeen.DFB-Pokal, 2015/2016, Finale

Kaudella 2016/17 Dortmund pelasi ailahtelevan syyskauden ja putosi FC Bayern Münchenin ja RB Leipzigin vauhdista Bundesliigan mestaruuskamppailussa. Lopulta kausi päättyi kolmanteen sijaan, mikä toi Dortmundille jälleen paikan Mestarien liigaan. Eurokentillä kausi oli kaksijakoinen. Tuchel luotsasi Dortmundin Mestarien liigassa lohkovoittoon tappioitta ennen Real Madridia ja SL Benfica putosi ensimmäisellä pudotuspelikierroksella yhteismaalein 4–1. Puolivälieräsarjassa Dortmund taipui AS Monacolle yhteismaalein 6–3. Otteluparia varjosti Dortmundin bussia vastaan kotiottelun alla tehty pommi-isku.Räjähde-isku Borussia Dortmundin bussia vastaan – outo kirje löytynyt Tuchelin toinen kausi Dortmund-valmentajana päättyi voitokkaasti, kun joukkue kukisti Saksan cupin loppuottelussa Eintracht Frankfurtin 2–1.Rankkarispesialisti Hradecky ohitettiin – Dortmund vei Saksan cupin Vain pari päivää cup-voiton jälkeen Dortmundin johto ilmoitti, ettei Tuchel jatka seuran päävalmentajana kaudella 2017/18. Tuchelin ja Dormtundin toimitusjohtaja Hans-Joachim Watzken välillä oli erimielisyyksiä kauden aikana ja erityisesit liittyen Dortmundin pelaamiseen Mestarien liigan pudotuspeleissä vain päivä pommi-iskun jälkeen.Borussia Dortmund part company with Thomas Tuchel days after German Cup win

Toukokuussa 2018 Tuchel allekirjoitti kaksivuotisen sopimuksen Ranskan liigan Paris Saint-Germainin kanssa.Paris St-Germain: Thomas Tuchel replaces Unai Emery as manager Tuchelin ura PSG:ssä alkoi menestyksekkäästi, kun joukkue murskasi AS Monacon Trophée des Championsissa 4–0.Paris Saint-Germain 4-0 Monaco: Thomas Tuchel's side equal Trophee des Champions record Tuchelin debyyttikausi PSG:ssä oli kaksijakoinen. Ranskan liigassa PSG jatkoi dominointiaan ja varmisti mestaruuden viisi kierrosta ennen sarjan loppua.Kylian Mbappe scored a hat-trick as Paris St-Germain celebrated winning Ligue 1 Ranskan liigacupissa PSG putosi yllättäen puolivälierissä En Avant de Guingampia vastaan maalein 1–2.Guingamp stun PSG with 2-1 League Cup win in Paris Suurimman pettymyksen Tuchelin suojatit kokivat Mestarien liigassa, kun joukkue putosi jo ensimmäisellä pudotuspelikierroksella. PSG oli voittanut Manchester Unitedin vieraissa 0–2, mutta hävisi kotonaan 1–3 ja putosi vierasmaalisäännön turvin.Paris Saint-Germain 1-3 Man Utd (3-3 on agg): VAR pen seals historic Champions League comeback

Kausi 2019–2020 oli koronapandemian varjostama. PSG johti liigaa 12 pisteen erolla Olympique de Marseilleen, kun se jouduttiin pandemian vuoksi keskeyttämään maaliskuussa 2020. Kun kautta ei pystytty jatkamaan, julistettiin PSG huhtikuussa liigan mestariksi.Ligue 1: Paris St-Germain awarded French title as season finished early Ranskassa kausi jatkui cup-kilpailuiden osalta heinäkuussa 2020. Tuchelin PSG palasi kentille voitokkaasti ja voitti Ranskassa triplamestaruuden, kun joukkue oli ykkönen niin Ranskan cupissa kuin liigacupissakin.PSG beat 10-man St Etienne to win French Cup but Mbappe injuredPSG win Coupe de la Ligue to complete domestic quadruple Mestarien liigassa Tuchel luotsasi PSG:n loppuotteluun ensimmäistä kertaa seuran historiassa. Finaalissa joukkue kuitenkin taipui FC Bayern Münchenille 1–0.Bayern Munich overcame Paris St-Germain in a tightly contested Champions League final in Lisbon to claim the crown for the sixth time Kausi 2020–2021 alkoi odotuksia heikommin, kun PSG hävisi kaksi ensimmäistä liigaotteluaan RC Lensille ja Olympique Marseillelle. Tämän jälkeen PSG kuitenkin voitti seuraavat kahdeksan ottelua ja eteni lohkovoittajana jatkoon myös Mestarien liigan alkulohkostaan. Tuchelin ja seurajohdon välit olivat kireähköt koko hänen valmennuspestinsä ajan ja joulukuussa 2020 Tuchel kritisoi haastattelussa rooliaan seuran valmentajana ja kuvaili toimeaan enemmän urheilupolitiikon kuin valmentajan työksi. PSG voitti aatonaattona RC Strasbourgin 4–0 ja lähti lyhyelle joulutauolle sarjakolmosena pisteen Lyonia ja Lilleä perässä. Seurajohto erotti Tuchelin ottelun jälkeen 23. joulukuuta 2020.Thomas Tuchel was sacked by Paris Saint-Germain just a day after giving controversial interview

Tammikuun lopulla 2021 Tuchelista tuli Englannin Valioliigassa pelaavan Chelsean päävalmentaja 1,5-vuotisella sopimuksella.Tuchel joins Chelsea Toukokuun lopussa Tuchel johdatti Chelsean Mestarien Liigan voittoon ottelussa Manchester Cityä vastaan, joka päättyi Chelsealle numeroin 0-1.Chelsea kaappasi Mestarien liigan voiton avauspuoliajan maalilla – Manchester Cityn supertähti törmäsi rajusti ja loukkaantui Kaudella 2021–2022 Tuchel johdatti Chelsean FA Cupin loppuotteluun, mutta joukkue kärsi finaalissa tapion Liverpoolille rangaistuspotkukilpailussa.Tsimikas fires Klopp's quadruple-chasers to dramatic shootout win over Chelsea Kauden ainoaksi pokaaliksi jäi FIFA Club World Cupin mestaruus, kun Chelsea voitti helmikuussa 2022 pelatussa finaalissa brasilialaisen Palmeirasin.Thomas Tuchel dedicates Chelsea’s Club World Cup win to Roman Abramovich Tuchelin pesti Chelseassa päättyi yllättäen potkuihin syyskuun alussa 2022. Mediatietojen mukaan Tuchelilla oli eriäviä näkemyksiä seuran strategiasta ja siirtopolitiikasta uuden johdon kanssa.Thomas Tuchel sai yllättäen potkut ChelseastaThomas Tuchel’s Chelsea sacking – the inside story told from both sides 

Maaliskuussa 2023 ilmoitettiin, että Tuchelista tulee uusi Bayern Münchenin päävalmentaja.Introducing new Bayern boss Thomas Tuchel Kevätkausi ei sujunut täysin ruusuisesti, sillä Bayern putosi Tuchelin alaisuudessa Saksan cupissa välierissä SC Freiburgille ja Mestarien liigan puolivälierissä Manchester Citylle.Freiburg stun Bayern Munich to reach DFB Cup semi-finalsBayern Munich bow out and look like fading force among Europe’s new elite Bundesliigassa joukkue putosi mestaruustaistelussa kärkipaikalta, mutta onnistui lopulta varmistamaan mestaruuden viimeisessä ottelussaan, kun Borussia Dortmund jäi omassa ottelussaan tasapeliin ja Bayern voitti Kölnin.Bayern Munich wins 11th straight Bundesliga title after Borussia Dortmund draws on dramatic final day 

Kausi 2023–2024 alkoi kaksijakoisesti. Bundesliigassa voittoja tuli, mutta supercupissa Bayern hävisi RB Leipzigille ja Saksan cupissa joukkue putosi 3. Ligassa pelanneelle Saarbrückenille jo toisella kierroksella.European football: Bayern Munich shocked by third-tier Saarbrücken Kauden edetessä tulokset myös Bundesliigassa heikentyivät ja joukkue alkoi jäädä jälkeen voitosta voittoon sarjakärjessä kulkeneelle Bayer Leverkusenille.Bochum stun 10-man Bayern Munich to increase pressure on Thomas Tuchel Tuchelin asema joukkueessa kävi tukalammaksi. Kritiikki tylsäksi haukuttua pelitapaa ja Tuchelin peluutusta kohtaan kasvoi kauden edetessä.Bayern Munich are… boring. How did Europe’s most thrilling club become so safe?Bayern Munich go back to basics but ‘weaknesses’ remain – huge Tuchel test awaits Tuchel itse vastasi kritiikkiin muun muassa korostamalla, ettei hän ole joukkueensa ainoa ongelma.Thomas Tuchel: Departing boss says he is 'not only problem' at Bayern Munich Hieman ennen lausuntoa seurajohto oli ilmoittanut, ettei Tuchel jatka päävalmentajana enää kauden 2023–2024 jälkeen.Bayern Munich: Thomas Tuchel to leave at end of season

Tuchel aloittaa Englannin maajoukkueen päävalmentajana vuoden 2025 alussa, jolloin hänestä tulee maajoukkueen ensimmäinen saksalaissyntyinen ja kolmas ei-englantilainen vakituinen päävalmentaja. 

 Meriitit 
 Valmentajana 
 Ligue 1: 2019, 2020
 Ranskan cup: 2020
 Ranskan liigacup: 2020
 Trophée des Champions: 2018, 2019
 Bundesliiga: 2023
Hopeaa: 2016
 Saksan cup: 2017
Hopeaa: 2016
 U19-Bundesliiga (2): 2005, 2009
 FIFA Club World Cup: 2022
 Mestarien liiga: 2021
Hopeaa: 2020
 UEFA Super Cup: 2021
 Vuoden jalkapallovalmentaja Saksassa: 2021

 Lähteet 

 Aiheesta muualla 

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1973 syntyneet
Luokka:Elävät henkilöt